rejauldu/bengali-wikipedia huggingface dataset:
সিদ্ধার্থ রায় কাপুর হচ্ছেন ভারতের হিন্দি চলচ্চিত্রের একজন প্রযোজক। ওয়াল্ট ডিজনি কম্পানী ইন্ডিয়ার ব্যবস্থাপনা পরিচালক ছিলেন সিদ্ধার্থ। পূর্ব জীবন ১৯৭৪ সালের ২ আগস্ট মুম্বাইতে সিদ্ধার্থের জন্ম। তিনি জিডি সোমানি মেমোরিয়াল স্কুলে অধ্যয়ন করে সিডেনহ্যাম কলেজে পড়েন যেখানে তিনি ড্রামাটিকস সোসাইটির সভাপতি ছিলেন, এরপর তিনি যমুনালাল ইন্সটিটিউট অব ম্যানেজমেন্ট স্টাডিস থেকে ম্যানেজমেন্টে মাস্টার্স করেন।  সিদ্ধার্থ প্রথমে মুম্বাইয়ের একটি কম্পানিতে কাজ শুরু করেছিলেন এর অব্যবহিত পরেই তিনি স্টার টিভিতে যোগ দেন, স্টার প্লাসে কৌন বনেগা ক্রোড়পতি এর প্রথম অনুষ্ঠান (২০০০ সাল) হওয়ার ক্ষেত্রে তার ভূমিকা ছিলো। তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় প্রধান নির্বাহী বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ইহুদি বিষয়শ্রেণী:তামিল চলচ্চিত্র প্রযোজক বিষয়শ্রেণী:মালয়ালম চলচ্চিত্র প্রযোজক
মাহবুবুর রহমান দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ  মাহবুবুর রহমান (সেনাপ্রধান): একজন অবসরপ্রাপ্ত সেনা কর্মকর্তা যিনি বাংলাদেশ সেনাবাহিনীর প্রধান হিসেবে দায়িত্ব পালন করেন।  মাহবুবুর রহমান (বীর উত্তম): বাংলাদেশের স্বাধীনতা যুদ্ধের একজন বীর মুক্তিযোদ্ধা।  মাহবুবুর রহমান সুফিল: একজন বাংলাদেশী ফুটবল খেলোয়াড়।   মাহবুবুর রহমান (রাজনীতিবিদ), বাংলাদেশী আইনজীবী ও রাজনীতিবিদ যিনি সংসদ সদস্য ও মন্ত্রী ছিলেন। মাহবুবুর রহমান (ক্রিকেটার), একজন প্রাক্তন বাংলাদেশী ক্রিকেটার। মাহবুবুর রহমান (কুমিল্লার রাজনীতিবিদ), বাংলাদেশের রাজনীতিবিদ ও কুমিল্লা-৭ আসনের প্রাক্তন সংসদ সদস্য।   আরও দেখুন    মেহবুবুর রহমান: বাংলাদেশের স্বাধীনতা যুদ্ধের একজন বীর মুক্তিযোদ্ধা।
অরুয়াইল বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি ইউনিয়ন।   আয়তন ও অবস্থান  অরুয়াইল ইউনিয়নের আয়তন ৫,৫৫৬ একর (২২.৪৮ বর্গ কিলোমিটার)। সরাইল উপজেলা সদর থেকে প্রায় ১৪ কিলোমিটার উত্তর-পশ্চিমে অবস্থিত এ ইউনিয়নটি সরাইল উপজেলার সর্ব-পশ্চিমের ইউনিয়ন। এ ইউনিয়নের পূর্বে পাকশিমুল ইউনিয়ন; উত্তরে নাসিরনগর উপজেলার চাতলপাড় ইউনিয়ন; পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন ও দিলালপুর ইউনিয়ন এবং দক্ষিণে মেঘনা নদী ও কিশোরগঞ্জ জেলার ভৈরব উপজেলার সাদেকপুর ইউনিয়ন অবস্থিত।   প্রশাসনিক কাঠামো  অরুয়াইল ইউনিয়ন সরাইল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সরাইল থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ৮টি মৌজায় বিভক্ত এবং মোট গ্রাম ১২টি।   জনসংখ্যার উপাত্ত  ২০১১ সালের আদমশুমারি অনুযায়ী অরুয়াইল ইউনিয়নের মোট জনসংখ্যা ৩৬,১০১ জন। এর মধ্যে পুরুষ ১৭,৮৩৪ জন এবং মহিলা ১৮,২৬৭ জন। মোট পরিবার ৬,৬৪৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬০৬ জন। মৌজা ও গ্রামভিত্তিক এ ইউনিয়নের জনসংখ্যা নিচে উল্লেখ করা হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১০৫২অরুয়াইলঅরুয়াইল৬৫৩৩,১৫৪জয়নগর১০৮৫২৩০২০৬৫বাদে অরুয়াইলঅরুয়াইল বাজার১২০৪৪২বাদে অরুয়াইল৫২৩২,৫৯৩০৩১৪৪বড় পাইকাবড় পাইকা৩২১১,৭৪৭০৪৩৫৩ধামাউড়াধামাউড়া১,৩৪৭৭,৩৮৪০৫৩৭৯দুবাজাইলদুবাজাইল৯৯৩৫,৮৬৪রাজাপুর৯৯৭৫,৩৮৯০৬৪৯৭কাকরিয়াকাকরিয়া৪১৯২,৩৫৬০৭৭৭২রানীদিয়াবানিয়াটেক১১৫৫৫৮রানীদিয়া৯৬৬৫,৮২২০৮৮৭৭শোলাকান্দিশোলাকান্দি৮৭২৬৯   শিক্ষা ব্যবস্থা  ২০১১ সালের আদমশুমারি অনুযায়ী অরুয়াইল ইউনিয়নের সাক্ষরতার হার ৪৮.৩%।   শিক্ষা প্রতিষ্ঠান  কলেজ  অরুয়াইল আব্দুস সাত্তার ডিগ্রি কলেজ  মাধ্যমিক বিদ্যালয়  অরুয়াইল বহুমুখী উচ্চ বিদ্যালয়  নিম্ন মাধ্যমিক বিদ্যালয়  ধামাউড়া সরকারি নিম্ন মাধ্যমিক বিদ্যালয়   যোগাযোগ ব্যবস্থা  সরাইল উপজেলা সদর থেকে অরুয়াইল ইউনিয়নে যোগাযোগের প্রধান সড়ক সরাইল-অরুয়াইল সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া নৌপথেও পাশ্ববর্তী উপজেলা ও ইউনিয়নসমূহে যাতায়াত করা যায।   খাল ও নদী  অরুয়াইল ইউনিয়নের পূর্ব সীমান্ত দিয়ে তিতাস এবং দক্ষিণ ও পশ্চিম সীমান্ত দিয়ে মেঘনা নদী বয়ে চলেছে।   হাট-বাজার  অরুয়াইল ইউনিয়নের প্রধান হাট-বাজার হল অরুয়াইল বাজার।   দর্শনীয় স্থান   অরুয়াইল ইমাম বাড়ি কবরস্থান (হাজার বছরের পুরনো কবরস্থান)  অরুয়াইল নৌঘাট  অরুয়াইল পাকশিমুল সেতু  অরুয়াইল বাজার জামে মসজিদ  কালি মন্দির  ছেত্রা নদীর উপর বাঁশের সেতু  দুবাজাইল মেঘনা নদীর উপর বালুরচর  মোহনলাল জিউর মন্দির  রাজাপুর তিন নদীর মোহনা  রানীদিয়া বড় মসজিদ  শিব মন্দির  ধামাউড়া ঐতিহ্যবাহী সাত গম্বুজ শাহী জামে মসজিদ   জনপ্রতিনিধি   বর্তমান চেয়ারম্যান: মোশাররফ হোসেন ভূঁইয়া   আরও দেখুন   সরাইল উপজেলা  সরাইল থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:সরাইল উপজেলার ইউনিয়ন
চয়ন ইসলাম (জন্ম: ১৬ নভেম্বর ১৯৬১) বাংলাদেশের সিরাজগঞ্জ জেলার রাজনীতিবিদ যিনি সিরাজগঞ্জ-৬ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। এবং পরে গ্রেফতার হন   প্রাথমিক জীবন  চয়ন ইসলাম ১৬ নভেম্বর ১৯৬১ সালে সিরাজগঞ্জ জেলার শাহজাদপুর উপজেলার চর নবীপুর গ্রামে জন্মগ্রহণ করেন। তিনি রবীন্দ্র ভারতী বিশ্ববিদ্যালয়ে লেখাপড়াকরেছেন।   রাজনৈতিক জীবন  চয়ন ইসলাম ১৯৭৭ সালে শাহজাদপুর থানা আওয়ামী লীগের সাধারণ সম্পাদক ছিলেন। তিনি কেন্দ্রীয় যুবলীগের প্রেসিডিয়াম সদস্য হন। ১৯৯৮ সালে হাসিবুর রহমান স্বপন বিএনপি ছেড়ে আওয়ামী লীগে যোগদান করায় সিরাজগঞ্জ-৭ আসনটি শূন্য হয় তখন তিনি ১৯৯৮ সালের উপনির্বাচনে স্বতন্ত্র প্রার্থী হিসেবে প্রথমবারের মতো সংসদ সদস্য নির্বাচিত হন।  এরপর ২০০৮ সালের নবম জাতীয় সংসদ নির্বাচনে সিরাজগঞ্জ-৬ আসনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।  তিনি ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-৬ আসনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   পারিবারিক জীবন  চয়ন ইসলামের পিতা মযহারুল ইসলাম রাজশাহী বিশ্ববিদ্যালয়ের সাবেক উপাচার্য ও বাংলা একাডেমির মহাপরিচালক হিসেবে দায়িত্ব পালন করেছেন। মযহারুল আওয়ামী লীগের রাজনীতি করতেন। তার চাচা আব্দুল খালেক আওয়ামী লীগের উপদেষ্টামণ্ডলীর সদস্য ও রাজশাহী বিশ্ববিদ্যালয়ে উপাচার্যের দায়িত্ব পালন করেছেন। বোন মেরিনা জাহান কবিতা আওয়ামী লীগের কেন্দ্রীয় কমিটির সদস্য যিনি সিরাজগঞ্জ-৬ আসনের সংসদ সদস্য ছিলেন।   তার প্রথম স্ত্রী লিলি ইসলাম সংগীতশিল্পী। লিলি শান্তি নিকেতনের শিক্ষার্থী ছিলেন। রবীন্দ্র সংগীতে ডক্টরেট ডিগ্রিও অর্জন করেছেন লিলি। শান্ত মারিয়ম ইউনিভারসিটি অফ ক্রিয়েটিভ টেকনোলজির সঙ্গীত বিভাগের সহযোগী অধ্যাপক লিলি ইসলাম। দ্বিতীয় স্ত্রী জোছনা খানম।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:দ্বাদশ জাতীয় সংসদ সদস্য
thumb|বিসওয়াল ওয়াশিংটন ডিসি-তে ডিপার্টমেন্ট অব স্টেটে ভারতের জাতীয় নিরাপত্তা উপদেষ্টা অজিত ডোভাল-কে অভিবাদন জানান। নিশা দেসাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তার পিতামাতার সহিত ভারত থেকে যুক্তরাষ্ট্রে অভিবাসী হন।  তথ্যসূত্র  বহিঃসংযোগ  Nisha Desai Biswal Profile on DC 40 Under 40 International Development Leaders  বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:আমেরিকান নারী কুটনৈতিক বিষয়শ্রেণী:এশীয়-আমেরিকান কুটনৈতিক বিষয়শ্রেণী:ভার্জিনিয়ার বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রবাসী ভারতীয় সম্মান প্রাপক  বিষয়শ্রেণী:ভারতীয় বংশোদ্ভূত মার্কিন রাজনীতিবিদ বিষয়শ্রেণী:মার্কিন নারী কূটনীতিবিদ বিষয়শ্রেণী:মার্কিন কূটনীতিবিদ বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন নারী বিষয়শ্রেণী:গুজরাতি বংশোদ্ভূত মার্কিন ব্যক্তি
সেল্লাপান রামানাথানYap, Sonny; Lim, Richard; Leong, Weng Kam (2009). Men In White - The Untold Story of Singapore's Ruling Political Party, p.145. Singapore Press Holdings Ltd., Singapore,  (; জন্ম ৩রা জুলাই, ১৯২৪) হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। ১৯৯৯ সালের ১লা সেপ্টেম্বরে তিনি তার জীবনে প্রথম রাষ্ট্রপতি ছিলেন। এরপর ২০০৫ সালে দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।   জীবনতথ্য   ১৯২৪ সালের ৩রা জুলাই সিঙ্গাপুরে জন্মগ্রহণ করেন।  ১৯৫৪ সালে ন্যাশনাল ইউনিভার্সিটি অব সিঙ্গাপুর তে সমাজবিজ্ঞান বিভাগ থেকে স্নাতকোত্তর ডিগ্রী প্রাপ্ত হন।  ১৯৫৫ সালে সিঙ্গাপুর সরকারি বিভাগে চিকিৎসালয় সমাজকর্মী হিসেবে যোগদান করেন।  ১৯৫৬ সালে নৌকর্মী কল্যাণ কর্মকর্তা হিসেবে নিযুক্ত হন।  ১৯৬২ সালে শ্রমশিক্ষা প্রতিষ্ঠানের সহকারী পরিচালক ও পরে পরিচালক হিসেবে নিযুক্ত হন।  ১৯৬৬ সালের ফেব্রুয়ারি মাসে সিঙ্গাপুর পররাষ্ট্র মন্ত্রণালয়ে সেক্রেটারি ও ডেপুটি সেক্রেটারির সহকারী সেক্রেটারি হিসেবে কাজ করেন।  ১৯৭১ সালের আগস্ট মাসে গোয়েন্দা সেনানি পদে নিযুক্ত হন। তিনি সিঙ্গাপুরের অভ্যন্তরে জাপানি লাল সেনাবাহিনীর ১৯৭৪ সালের ৩১শে জানুয়ারি থেকে আক্রমণ করা সন্ত্রাসী দমন করেন।  ১৯৭৯ সালে পররাষ্ট্র মন্ত্রণালয়ে ফিরে আসেন এবং পররাষ্ট্র বিভাগের প্রথম সেক্রেটারির পদে নিযুক্ত হন।  ১৯৯৯ সালের ১লা সেপ্টেম্বর সিঙ্গাপুরের রাষ্ট্রপতি নির্বাচিত হন।  ২০০৫ সালের ১লা সেপ্টেম্বর দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।   তথ্যসূত্র    বহিঃসংযোগ   Official Biography of the President of the Republic of Singapore  বিষয়শ্রেণী:সিঙ্গাপুরের রাষ্ট্রপতি বিষয়শ্রেণী:১৯২৪-এ জন্ম বিষয়শ্রেণী:সিঙ্গাপুরে তামিল রাজনীতিবিদ বিষয়শ্রেণী:সিঙ্গাপুরী কূটনীতিবিদ বিষয়শ্রেণী:সিঙ্গাপুরী হিন্দু বিষয়শ্রেণী:সিঙ্গাপুরের স্বতন্ত্র রাজনীতিবিদ বিষয়শ্রেণী:মালয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:দারজাহ উতামা তেমাসেক বিজয়ী বিষয়শ্রেণী:প্রবাসী ভারতীয় সম্মান প্রাপক বিষয়শ্রেণী:২০১৬-এ মৃত্যু বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
চান্দুর (অমরাবতি) () ভারতের মহারাষ্ট্র রাজ্যের অমরাবতি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩১ মিটার (৭৫৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চান্দুর (অমরাবতি) শহরের জনসংখ্যা হল ১৭,৭২০ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে চান্দুর (অমরাবতি) এর সাক্ষরতার হার বেশি।   তথ্যসূত্র   বিষয়শ্রেণী:মহারাষ্ট্রের শহর  en:Chandur
একটি ফাংশন, নিয়মিত বিরতিতে যার মানের পুনরাবৃত্তি ঘটে তাকে পর্যাবৃত্ত ফাংশন বলে। উদাহরণস্বরূপ, ত্রিকোণমিতিক ফাংশনের যদি  রেডিয়ান ব্যবধানে পুনরাবৃত্তি হয় তবে সেটি পর্যাবৃত্ত ফাংশন। পর্যাবৃত্ত ফাংশনগুলি দোলন বা স্পন্দন, তরঙ্গ এবং কম্পাঙ্ক প্রমুখ বর্ণনা করতে ব্যবহৃত হয়। পর্যায়ক্রমিক নয় এমন যে কোনো ফাংশনকে অপর্যাবৃত্ত ফাংশন বলে। ডান|থাম্ব|300x300পিক্সেল| একটি পর্যাবৃত্ত ফাংশনের যেখানে পর্যায়কাল হল P   সংজ্ঞা  কোনো অশূন্য ধ্রুবক  এর ক্ষেত্রে একটি ফাংশন   কে পর্যাবৃত্তিক বলে যদি,     হয়।  ডোমেনে  এর সকল মানের জন্য এটি প্রযোজ্য। আর অশূন্য ধ্রুবক  হলো এই ফাংশনের একটি পর্যায় । ধ্রুবক  এর সর্বনিম্ন ধনাত্মক  মান থাকলে তাকে মৌলিক পর্যায়কাল বলে। প্রায়শই, একটি ফাংশনের পর্যায় কাল বলতে এর মৌলিক পর্যায়কালকেই বোঝানো হয়।  পর্যায়ের একটি ফাংশন  এককের ব্যবধানে পুনরাবৃত্তি করবে এবং এই ব্যবধানগুলিকেও ফাংশনের পর্যায়কাল হিসাবে বলা হয়ে থাকে।  জ্যামিতিকভাবে, একটি পর্যাবৃত্ত ফাংশনকে এমন একটি ফাংশন হিসাবে সংজ্ঞায়িত করা যেতে পারে যার গ্রাফ  ট্রান্সলেশনাল প্রতিসাম্যতা প্রদর্শন করে, অর্থাৎ একটি  পর্যায়ের ফাংশন  পর্যাবৃত্তিক হবে যখন  এর ফাংশনটি গ্রাফে  অক্ষ বরাবর যদি  দূরত্ব পরপর অপরিবর্তিত থাকে। পর্যায়বৃত্ততার এই সংজ্ঞাটি অন্যান্য জ্যামিতিক আকার এবং প্যাটার্নের ক্ষেত্রেও প্রযোজ্য, সেইসাথে অধিক মাত্রার আকৃতিগুলো, যেমন কোনো সমতলের পর্যাবৃত্তিক টালিকরণ, এগুলোর ক্ষেত্রেও ব্যবহার করা যেতে পারে।   উদাহরণ  ডান|থাম্ব|350x350পিক্সেল| সাইন ফাংশনের একটি গ্রাফ এবং এর দুটি সম্পূর্ণ পর্যায়   বাস্তব সংখ্যা উদাহরণ  সাইন ফাংশনের পর্যায়কাল , কেননা     এক্ষেত্রে  এর সকল মানের জন্য এটি সঠিক। এই ফাংশনের  দৈর্ঘ্যের ব্যবধানে পুনরাবৃত্তি হয় (ডানের গ্রাফ দেখুন)।     ডান|থাম্ব|300x300পিক্সেল|  এবং  এর গ্রাফ; উভয় ফাংশন পর্যায়কাল  যেহেতু কোসাইন এবং সাইন ফাংশন উভয়রই পর্যায়কাল , জটিল সূচকটি কোসাইন এবং সাইন তরঙ্গ দ্বারা গঠিত। এর মানে হল যে অয়লারের সূত্রে (উপরে) এমন বৈশিষ্ট্য রয়েছে যে যদি  ফাংশনের পর্যায়কাল হয়, তবে   জটিল সংখ্যা উদাহরণ  জটিল চলক সহ সাধারণ পর্যাবৃত্ত ফাংশনের সমীকরণ হলো:         দ্বি-পর্যাবৃত্তিক ফাংশন  একটি ফাংশন যার ডোমেইন জটিল সংখ্যা সেটির পর্যায়কাল ধ্রুবক না হয়ে দুটি অসামঞ্জস্যপূর্ণ পর্যায় হিসেবে থাকতে পারে। উপবৃত্তাকার ফাংশনগুলোর ক্ষেত্রে সাধারণত এরকম হয়ে থাকে।   বৈশিষ্ট্য      পর্যাবৃত্তিক ফাংশনের একটি সাধারণ উপসেট হল অ্যান্টিপিরিওডিক ফাংশন । এটি একটি ফাংশন  যেখানে  এর সকল মানের জন্য সত্য। অর্থাৎ একটি  -অ্যান্টিপিরিওডিক ফাংশন হলো একটি  পর্যায়ের পর্যাবৃত্তিক ফাংশন। যেমন, সাইন এবং কোসাইন ফাংশন হল  -অ্যান্টিপিরিওডিক এবং  -পর্যাবৃত্তিক। যদিও একটি  -অ্যান্টিপিরিওডিক ফাংশন একটি  - পর্যায়ক্রমিক ফাংশন হয়ে থাকে, তবে এর উল্টোটা সবসময় সত্য নাও হতে পারে।   সাধারণীকরণ    অ্যান্টিপিরিওডিক ফাংশন    ব্লচ-পর্যাবৃত্তিক ফাংশন       ডোমেন হিসাবে কোশেন্ট স্পেস     .   পর্যায়কালের গণনা    পশ্চিমা প্রধান স্কেলের সমস্ত নোট প্রতিনিধিত্বকারী সেটের জন্য: [1 ] LCD 24 তাই T = ।  একটি প্রধান ট্রায়াডের সমস্ত নোট প্রতিনিধিত্বকারী সেটের জন্য: [1 ] LCD 4 তাই T = ।  একটি ছোট ট্রায়াডের সমস্ত নোট প্রতিনিধিত্বকারী সেটের জন্য: [1 ] LCD 10 তাই T = ।   আরও দেখুন    তথ্যসূত্র       বহিঃ সংযোগ    ম্যাথওয়ার্ল্ডে পর্যায়ক্রমিক ফাংশন  বিষয়শ্রেণী:ফাংশনের ধরন বিষয়শ্রেণী:ফুরিয়ে বিশ্লেষণ বিষয়শ্রেণী:প্রাথমিক গণিত বিষয়শ্রেণী:ক্যালকুলাস
গাঙ মাগুর বা কান মাগুর বা কাইন মাগুর (বৈজ্ঞানিক নাম:Plotosus canius) () হচ্ছে Plotosidae পরিবারের একটি স্বাদুপানির মাছ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৪  বর্ণনা দেহ লম্বা, সম্মুখে অবনমিত, পশ্চাতে চাপা, লেজ ক্রমান্বয়ে সরু। মাথা স্বাভাবিক বড় ও পুরো ত্বক দ্বারা আবৃত।  বিস্তৃতি এই মাছ ভারত, শ্রীলঙ্কা, বাংলাদেশ, মায়ানমার, পাপুয়া নিউগিনিতে পাওয়া যায়।  বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে আশংকাজনক হিসেবে উল্লেখ করা হয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:অস্ট্রেলিয়ার মাছ বিষয়শ্রেণী:শ্রীলঙ্কার মাছ বিষয়শ্রেণী:মিয়ানমারের মাছ বিষয়শ্রেণী:পাপুয়া নিউগিনির মাছ বিষয়শ্রেণী:স্বাদু পানির মাছ বিষয়শ্রেণী:থাইল্যান্ডের মাছ বিষয়শ্রেণী:১৮২২-এ বর্ণিত মাছ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। একাধিক ত্রুটি : উল্লেখযোগ্যতার কারণ সম্পর্কে সুস্পষ্ট কোনো বক্তব্য নেই, কোনো তথ্যসূত্র নেই, গুণমুগ্ধ ভক্ত কর্তৃক লিখিত, বিশেষনের বাহুল্য, অতিক্ষুদ্র নিবন্ধ, বিজ্ঞাপনধর্মী লেখা প্রভৃতি। Ashiq Shawon (আলাপ) ২১:০৪, ২১ নভেম্বর ২০২০ (ইউটিসি) আল্লামা আব্দুল মোমিন ইমামবাড়ী   – (অপসারণের প্রস্তাবনা দেখুনলগ দেখুন) () ব্যক্তির উল্লেখযোগ্যতা সম্পর্কে কোনো তথ্য নেই, তথ্যসূত্র নেই। — আদিভাই • আলাপ • ১৬:৩২, ১৯ নভেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
১৯৮০ এএফসি এশিয়ান কাপ এশিয়ান কাপের ৭ম আসর ছিল, যা কুয়েতে ১৯৮০ সালের ১৫ হতে ৩০শে সেপ্টেম্বর পর্যন্ত অনুষ্ঠিত হয়েছিল। এই আসরে সর্বমোট ১০টি দল অংশগ্রহণ করেছিল, যারা ২টি গ্রুপে বিভক্ত হয়ে গ্রুপ পর্বে মুখোমুখি হয়েছিল। দুই গ্রুপে‌র প্রথম এবং দ্বিতীয় স্থান অধিকারী দল নকআউট পর্বের জন্য উত্তীর্ণ হয়েছিল। উক্ত আসরের ফাইনালে কুয়েত দক্ষিণ কোরিয়াকে ৩–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে।  বাছাইপর্ব   দল   অংশগ্রহণ   স্বাগতিক   ২ (১৯৭২, ১৯৭৬)   ১৯৭৬ এএফসি এশিয়ান কাপ বিজয়ী    ৩ (১৯৬৮, ১৯৭২, ১৯৭৬)   গ্রুপ ৪-এ ২য় স্থান অধিকারী    ১ (১৯৭৬)   গ্রুপ ৪-এ ১ম স্থান অধিকারী    ৩ (১৯৫৬, ১৯৬০, ১৯৭২)   গ্রুপ ২-এ ১ম স্থান অধিকারী    ০ (অভিষেক)   গ্রুপ ২-এ ২য় স্থান অধিকারী    ০ (অভিষেক)   গ্রুপ ৩-এ ২য় স্থান অধিকারী    ১ (১৯৭৬)   গ্রুপ ৩-এ ১ম স্থান অধিকারী    ০ (অভিষেক)   গ্রুপ ১-এ ১ম স্থান অধিকারী    ০ (অভিষেক)   গ্রুপ ১-এ ২য় স্থান অধিকারী    ০ (অভিষেক)  মাঠ   কুয়েত শহর  সাবাহ আল সালিম স্টেডিয়াম ধারণক্ষমতা: ২২,০০০ 150px  গ্রুপ পর্ব গ্রুপ এ  গ্রুপ বি  নকআউট পর্ব  পরিসংখ্যান  তথ্যসূত্র  বহিঃসংযোগ  সর্ব-তারকা দল   আরএসএসএসএফ-এ ১৯৮০ এএফসি এশিয়ান কাপ   বিষয়শ্রেণী:১৯৮০ এএফসি এশিয়ান কাপ বিষয়শ্রেণী:এএফসি এশিয়ান কাপের আসর বিষয়শ্রেণী:স্বাগতিক কুয়েতে আন্তর্জাতিক ফুটবল প্রতিযোগিতা
শিকাগো ট্রিবিউন (ইংরেজি ভাষায়: Chicago Tribune) হচ্ছে যুক্তরাষ্ট্রের শিকাগো ও ইলিনয় ভিত্তিক একটি দৈনিক সংবাদপত্র। এটি ট্রিবিউন কোম্পানির অন্তর্গত একটি প্রকাশনা সংস্থা। এটি শিকাগো মহানগরীয় অঞ্চল ও গ্রেট লেকস অঞ্চলের সবচেয়ে বেশি পাঠকপ্রিয় সংবাদপত্র। সার্কুলেশনের দিক থেকে এটি বর্তমানে গোটা যুক্তরাষ্ট্রের অষ্টম বৃহত্তম সংবাদপত্র। এবং ট্রিবিউনের মালিকানাধীন পত্রিকাগুলোর মধ্যে এর অবস্থান দ্বিতীয় (প্রথম অবস্থানের আছে তাদেরই মালিকানাধীন পত্রিকা লস অ্যাঞ্জেলস টাইমস)। সচারচর বাড়ি বাড়ি পৌঁছে দেবার জন্য এই পত্রিকাটি ব্রডশিট আকারে প্রকাশিত হয়, কিন্তু নিউজস্ট্যান্ড, নিউজবক্স, রেল স্টেশন প্রভৃতি স্থানে বিক্রির জন্য এটির ট্যাবলয়েড সংস্করণও বের হয়।"Tribune to launch tabloid for newsstands", The Chicago Tribune, January 13, 2009.   তথ্যসূত্র    বহিঃসংযোগ   Chicago Tribune Tribune newspaper web site  Tribune Company Tribune corporate web site  Tribune Group Overview External corporate profile  Chicago Tribune's Frontpage (Updated)  বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:ইংরেজি দৈনিক পত্রিকা বিষয়শ্রেণী:১৮৪৭-এ ইলিনয়ে প্রতিষ্ঠিত বিষয়শ্রেণী:শিকাগোর সংবাদপত্র বিষয়শ্রেণী:১৮৪৭-এ প্রতিষ্ঠিত সংবাদপত্র বিষয়শ্রেণী:ব্যাখ্যামূলক সাংবাদিকতায় পুলিৎজার পুরস্কার বিজয়ী বিষয়শ্রেণী:অনুসন্ধানী প্রতিবেদনে পুলিৎজার পুরস্কার বিজয়ী বিষয়শ্রেণী:পুলিৎজার পুরস্কার বিজয়ী সংবাদপত্র বিষয়শ্রেণী:ট্রিবিউন প্রকাশনা
তামা রিমলি(বৈজ্ঞানিক নাম: Rapala pheretima (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।  আকার   তামা রিমলি এর প্রসারিত অবস্থায় ডানার আকার ৩৮-৪২মিলিমিটার দৈর্ঘ্যের হয়। উপপ্রজাতি  তামা রিমলি এর উপপ্রজাতিগুলি হল নিম্নরূপ-Hewitson, 1863, Illustrations of Diurnal Lepidoptera. https://archive.org/stream/illustrationsofd01hewi#page/n66/mode/1up Rapala pheretima pheretima  Rapala pheretima petosiris (Hewitson, 1863)  Rapala pheretima sequeira (Distant, 1885)  Rapala pheretima tiomana Eliot, 1978  Rapala pheretima sakaia Fruhstorfer, 1912  Rapala pheretima guevara Fruhstorfer, 1912   ভারতে প্রাপ্ত তামা রিমলি এর  উপপ্রজাতি  ভারতে প্রাপ্ত তামা রিমলি এর উপপ্রজাতি হল-   Rapala pheretima petosiris Hewitson, 1863 – ভারতীয় তামা রিমলি (Indian Copper Flash)   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল ঘন তামাটে লাল বর্নের। ডানার শীর্ষভাগ চওড়া কালো। কোস্টা এবং টার্মেন সরু কালো প্রান্তরেখা যুক্ত। ইন্ডিয়ান রেড ফ্ল্যাস এর সাথে সাদৃশ্যযুক্ত, তবে সামনের ডানার উপরিতলে শিরাগুলি কালচে নয়। টর্নাল লোব অথবা লতি হলদেটে। স্ত্রী নমুনায় ডানার উপরিতল চাপা নীল অথবা নীলচে বেগুনি। স্ত্রী-পুরুষ উভয় নমুনায় ডানার নিম্নতল হলদেটে বাদামী। ডানার নিম্নতলের রেখা-দাগ-ছোপগুলি কালচে বাদামী, অতি সুস্পষ্ট এবং বাইরের দিকে সাদা কিনারাযুক্ত। উভয় ডানার নিম্নতলে ডিসকাল অংশে কোস্টা থেকে ডরসাম পর্যন্ত সুস্পষ্ঠভাবে বিস্তৃত সরু কালচে বাদামী বন্ধনী বিদ্যমান। পিছনের ডানার নিম্নতলে টর্নাস অংশটি ধূসর নীল। টর্নাস ছোপ কালো, হলদে-বাদামী রঙের ঘেরা।  উভয় ডানায় পোস্টবেসাল অংশে একটি তীর্যক ছোট বাদামী বন্ধনী অবস্থিত। উপরের ডানায় এই বন্ধনীটি অপেক্ষাকৃত বেশি কোস্টা অভিমুখী। সামনের ডানার নিম্নতলে পোস্টবেসাল ক্ষুদ্র বন্ধনীটির অনতিদ্দূরে সেল এর উপরে একটি কালো বড় প্রায় গোলাকৃতি ছোপ বিদ্যমান।  পিছনের ডানায় লেজ দুটি কালো এবং অগ্রভাগ সাদা। সুংগ কালো বর্ণের এবং সাদা সরু বলয় চিত্রিত এবং শীর্ষভাগ কমলা, হলুদ এবং লাল বর্ণের মিশ্রণ। মাথা, বক্ষ এবং উদর কালচে বাদামী, উপরিতল ও নিম্নতল হলদেটে বাদামী রঙের।  আচরণ  এরা খুব দ্রুত এবং ছোট ছোট দূরত্বে উড়তে পারে। পাহাড়ের পাদদেশে ১৫০০মিটার উচ্চতা অবধি এদের দেখা মেলে। ফুলের প্রতি আসক্তি আছে,তাই কখনও কখনও ডানা খুলে ফুলের মধু পান করে। এদের ভিজে স্যাঁতসেঁতে মাটিতে প্রায় দেখাই যায় না।   চিত্রশালা   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:আসামে প্রাপ্ত লাইসিনিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৬৩-এ বর্ণিত প্রজাপতি
পূর্ব গৌরিপুর ইউনিয়ন বাংলাদেশের সিলেট জেলার বালাগঞ্জ উপজেলার একটি ইউনিয়ন।   অবস্থান  বালাগঞ্জ উপজেলা সদর হতে “জিরো” পয়েন্ট হয়ে চাঁনপুর সিলেট রাস্থায় ১০কি.মি. দূরত্বে ইউনিয়ন পরিষদ ভবনের অবস্থান৷ নদীপথে: বালাগঞ্জ উপজেলা সদর হতে ফেঞ্চুগঞ্জ উপজেলা পর্যন্ত কুশিয়ারা নদীপথে প্রায় ১৬কি.মি.। নদী পথে প্রায় ১০ কি.মি. দূরত্বে ইউনিয়ন পরিষদ ভবনের অবস্থান৷  ইউনিয়ন পরিষদের ভবন কায়েস্থঘাট গ্রামে, ৪ নং ওয়ার্ডে পূর্ব গৌরিপুর উচ্চ বিদ্যালয়ের পাশে অবস্থিত। ইউনিয়ন পরিষদ হইতে দক্ষিণ দিকে স্বাস্থ্য কমপ্লেক্স অবস্থিত।    ইতিহাস  ইউনিয়নের কার্যক্রম ১৯৭৫ সাল থেকে শুরু হয়। এই ইউনিয়নের সামন দিয়ে বয়ে গেছে কুশিয়ারা নদী। ১৯৭৪ সালে নতুন ইউনিয়ন পরিষদ ভবন তৈরি হয়। প্রতিষ্ঠাকালে শুধু গৌরীপুর ইউনিয়ন নামে ছিলো। পরবর্তিতে গৌরীপুর ইউনিয়নকে ২টি ইউনিয়নে ভাগ করা হয় ১। পশ্চিম গৌরীপুর ইউনিয়ন। ২। পূর্ব গৌরীপুর ইউনিয়ন।  ইউনিয়ন পরিষদ এর বর্তমান চেয়ারম্যান এম,মুজিবুর রহমান (২০২২)।  √সাবেক জনপ্রিয় চেয়ারম্যান   ১। আব্দুল মতিন।(বি,এন,পি)  ২। মাওলানা তরিকুল ইসলাম। (বাংলাদেশ জামায়াতে ইসলামী)  ৩। এডবোকেট মখলু মিয়া( বাংলাদেশ আওয়ামীলীগ)   আয়তন ও জনসংখ্যা  আয়তনঃ ৪৬৮৬ একর।  মোট জনসংখ্যা: ১৯,০০০ জন।   গ্রাম সমূহ  গ্রামের সংখ্যা: ১৩ টি।  ১। মৈশাষী  ২।হামিদপুর  ৩।সাদেকপুর  ৪।রোকনপুর  ৫।চকদৌলতপুর  ৬।মধুরাই  ৭। কোনা মধুরাই  ৮।কায়েস্তঘাট  ৯।কান্দিগাঁও  ১০।মুসলিমাবাদ  ১১।আমজুর  ১২। হাঁড়িয়ারগাঁও  ১৩। নূতন সুনামপুর   শিক্ষা  শিক্ষার হারঃ- ৯৫%  প্রতিষ্ঠান সংখ্যা   উচ্চ বিদ্যালয়ের সংখ্যা ৩টি।   সরকারী প্রাথমিক বিদ্যালয় ৯টি।  বেসরকারী রেজি: প্রাথমিক বিদ্যালয় ২টি  দাখিল মাদ্রাসা ২টি  কওমী মাদ্রাসা ৪টি  মসজিদ ১৮টি  গালিমপুর ভৈরব মন্দির ১টি  ঈদগাহ:- ৩টি  কবরস্তান:-৮টি  শ্বসান:- ১টি  শিক্ষা প্রতিষ্ঠান সমূহ  ১। পূর্ব গৌরীপুর উচ্চ বিদ্যালয়।  ২।মুসলিমাবাদ আদর্শ উচ্চ বিদ্যালয়।  ৩। অষ্টগ্রাম উচ্চ বিদ্যালয়।  ৪। হযরত ওমর (রাঃ) একাডেমি।   ৫। মুসলিমাবাদ হাফিজিয়া আলিম মাদ্রাসা।   ৬।কায়েস্তঘাট দারুছুন্নাহ মাদ্রাসা  ৭।নতুন সুনামপুর মাদ্রাসা।    হাট-বাজার    ওসমানীগঞ্জ বাজার  চৌধুরী বাজার  কায়েস্থঘাট বাজার  কলেজ বাজার  রসুলগঞ্জ বাজার   খাল ও নদী    কুশিয়ারা নদি  কুশিয়ারার ডাইক (খাল)   তথ্যসূত্র    বহিঃসংযোগ    বালাগঞ্জ উপজেলা - বাংলাপিডিয়ায়  প্রাতিষ্ঠানিক ওয়েবসাইট - বাংলাদেশ জাতীয় তথ্য বাতায়ন।  বিষয়শ্রেণী:বালাগঞ্জ উপজেলার ইউনিয়ন
ডাঁডাগাউঁ পশ্চিম-মধ্য নেপালের রাপ্তী অঞ্চলের সল্যান জেলার শারদা পৌরসভার একটি বাজারকেন্দ্র। নবগঠিত শারদা পৌরসভার সাথে সংযুক্ত হওয়ার পূর্বে ২০১৪ সাল পর্যন্ত এটি একটি গ্রাম উন্নয়ন সমিতি ছিলো।72 new municipalities announced  My RepublicaGovt announces 72 new municipalities  The Kathmandu Post ১৯৯১ সালে নেপালের আদমশুমারি অনুসারে এর জনসংখ্যা ছিল ৪১৯৮ জন এবং খানার সংখ্যা ছিল ৭৪০ টি।    তথ্যসূত্র   বিষয়শ্রেণী:নেপালের সল্যান জেলার জনপদসমূহ বিষয়শ্রেণী:নেপালের সল্যান জেলার ভৌগোলিক অসম্পূর্ণ বিষয়শ্রেণী:উইকিউপাত্তে স্থানাঙ্ক আছে
ব্যালেরিনা অর্কিড পশ্চিম অস্ট্রেলিয়ার দক্ষিণ-পশ্চিমের স্থানীয় অর্কিডের একটি প্রজাতি এবং অন্যান্য অর্কিডের তুলনায় অনেক পরে এর খোঁজ   পাওয়া গেছ। আবিষ্কৃত হয়েছে ২০০১ সালে।এবং  ফুুল এর নামের  মতোই সুন্দর। যদিও এটি বিরল এবং ঝুঁকি  মধ্যে রয়েছ।  অবস্থান আসলে এ প্রজাতির ফুল পশ্চিম অস্ট্রেলিয়ার এবং সেখানকার হ্রদ আলথামের(লবণাক্ত)বালুর নিকটে জন্মে।রাস্তার সংরক্ষণ,ক্যাঙারুর চারণ এবং পরিষ্কার করণের জন্যই এরা এতটা ঝুঁকিতে আছে।  সংরক্ষণ ২ টি জনগোষ্ঠীর দারা  মাত্র ৩০০ টি উদ্ভিদের কথা জানা গেছে।প্রজাতিগুলো পশ্চিম অষ্ট্রেলিয়ার সরকারী উদ্যান ও বন্যজীবন বিভাগ দারা হুমকিসহ উদ্ভিদ হিসেবে শ্রেণীবদ্ধ করা হয়েছ।১৯৯৯এর পরিবেশ সংরক্ষণ ও জীববৈচিত্র্য সংরক্ষণ আইন এর অধীনে সমালোচনামূলকভাবে বিপন্ন বলে তালিকাভুক্ত করা হয়েছে। লবণাক্ততা বৃদ্ধি,ক্যাঙারুদের চারণ এবং রাস্তার রক্ষণাবেক্ষণ এর জন্যই এই হুমকির মুখে ব্যালেরিনা।   তথ্যসূত্র   বিষয়শ্রেণী:ক্যালেডেনিয়া বিষয়শ্রেণী:পশ্চিম অস্ট্রেলিয়ার অর্কিড বিষয়শ্রেণী:অস্ট্রেলিয়ার স্থানীয় অর্কিড বিষয়শ্রেণী:২০০১-এ বর্ণিত উদ্ভিদ বিষয়শ্রেণী:পশ্চিম অস্ট্রেলিয়ার স্থানীয় উদ্ভিদ বিষয়শ্রেণী:স্টিফেন হপার কর্তৃক নামকরণকৃত ট্যাক্সা বিষয়শ্রেণী:অ্যান্ড্রু ফিলিপ ব্রাউন কর্তৃক নামকরণকৃত ট্যাক্সা